Rashidi Yekini

Rashidi Yekini (dey bon am 23 October 1963 an e kpai on 4 May 2012) na Naija futbola wey dey play front posishon. Na Yekini score pass for all di futbola wey don play for Naija. Yekini play futbol for more dan 20 years. Na one klub kol Vitória de Setúbal wey de Portugal e yuz meni of e time play for. Yekini play futbol for oda klub wey de six kontri.

Di tota nomba of goal wey Yekini goal for Naija na 37. E dey for Naija futbol tim wey play for seven mejo kompetishon. Two Wold Kop join for di seven mejo kompetishon wey e play for Naija. Na Yekini score di fest eva goal wey Naija fest goal for di histri of Wold Kop. Wen CAF wan men futbola wey play pass for 1993 for Afrika Futbola of di year in 1993, na Yekini dey chuz.
How e tek play futbol
Yekini peret na Yoruba but na Kaduna dey tek bon am. E start to dey play in Naija Ligi bifor e kom go Ivory Coast go play for Afrika Sport Nashonal. From Ivory Coast, Yekini go Portugal go play for Vitória de Setúbal. Na for dat klub e rili play e best futbol. Yekini win di hiyest goal skoral awod for 1993-1994 Sisin in di Primeira Liga in Portugal. Na 21 goal wey e score mek am win di awod. Bifor di 1993-1994 sisin, Yekini helep e klub komot from sekod divishon kom Primeira Liga with e 34 goal wey e score in 32 game. Na dis one fit mek am win di Afrika best playa awod in 1993. Na Yekini bi di fest Naija playa to win dis awod.

In 1994, Yekini sahin for Olympiacos wey de Greece. Yekini blood  no go with e tim playa an dis one mek am komot for Olympiacos. Yekini play for Sporting de Gijón wey de Spain bifor e kom bak to e forma klub Setúbal. Oda futbol klub wey Yekini play for na Zurich, Club Athlétique Bizertin, an Al-Shabab Riyadh bifor e kom bak to dey play Afrika futbol.

In 2013, Yekini join Julius Berger F.C wey de Naija for Nigeria Shampionship .Yekini join Gateway United FC wen e bi 41 years old on April 2005.
 How e tek play futbol for e kontri
Yekini play 62 futbol game for Naija an e score 37 goal. Na e goal pass for Naija. Yekini de di Naija tim wey play 1994 Wold kup an e score Naija eva fest goal for Wold kup in di 3-0 win against Bulgaria. Wen Yekini score dat goal, e hapi sotey wota komot for e two eye. Di one mek pipo dey rimemba di Wold kup til todey.

Yekini dey di futbola tim wey win di  1994 Afrika Kop of Neshon wey hapun for Tunisia. For di kompetishon, na Yekini score di hiyest goal an na im bi di best playa for di kompetishon. Yekini dey di futbola tim wey go Olympic in Seoul 1988.

+ List of international goals scored by Rashidi YekiniNo.DateVenueOpponentScoreResultCompetition1  6 April 1985  Nairobi, Kenya    3–0  1986 World Cup qualification2  20 April 1985  Lagos, Nigeria    3–1  1986 World Cup qualification3  23 June 1985  Abidjan, Ivory Coast    1–1  Friendly4  26 June 1985  Bouake, Ivory Coast    1–1  Friendly5  14 March 1988  Rabat, Morocco    3–0  1988 African Cup of Nations6  5 March 1990  Algiers, Algeria    1–0  1990 African Cup of Nations7  8 March 1990  Algiers, Algeria    1–0  1990 African Cup of Nations8  12 March 1990  Algiers, Algeria    2–0  1990 African Cup of Nations9 27 July 1991 Lagos, Nigeria   7–1 1992 African Cup of Nations qualification10111213 14 January 1992 Dakar, Senegal   2–1 1992 African Cup of Nations1415  19 January 1992  Dakar, Senegal    1–0  1992 African Cup of Nations16  25 January 1992  Dakar, Senegal    2–1  1992 African Cup of Nations17 10 October 1992 Lagos, Nigeria   4–0 1994 World Cup qualification1819  20 December 1992  Pointe-Noire, Congo    1–0  1994 World Cup qualification20  24 April 1993  Enugu, Nigeria    2–1  1994 African Cup of Nations qualification21  2 May 1993  Abidjan, Ivory Coast    1–2  1994 World Cup qualification22 3 July 1993 Lagos, Nigeria   4–1 1994 World Cup qualification2324 24 July 1993 Lagos, Nigeria   6–0 1994 African Cup of Nations qualification252627 25 September 1993 Lagos, Nigeria   4–1 1994 World Cup qualification2829 26 March 1994 Tunis, Tunisia   3–0 1994 African Cup of Nations3031 2 April 1994 Tunis, Tunisia   2–0 1994 African Cup of Nations3233  6 April 1994  Tunis, Tunisia    2–2  1994 African Cup of Nations34 11 June 1994 Ibadan, Nigeria   5–1 Friendly3536  21 June 1994  Dallas, United States    3–0  1994 FIFA World Cup37  22 February 1998  Kingston, Jamaica    2–2  Friendly
How e tek kpai
Niuz kari am sey Yekini dey sik for som time. In 2011, ripot for niuz tok sey e dey get smol smol kolo meat for head. Yekini kpai on 4 May 2012 for Ibadan. Na two of e forma futbola  Mutiu Adepoju an Ike Shorunmu break di niuz. Dey beri Yekini for Ira,  Kwara Stet. Na e house kompond dey beri am.